ये हरा-भरा मैदान नहीं जलकुंभी से पटा अमृतसागर तालाब है
हटाने में खर्च होंगे 5 लाख
रतलाम | अमृत सागर तालाब से जलकुंभी हटाने के लिए नगर निगम ने टेंडर जारी कर दिए हैं। जनवरी में 5 लाख रुपए से काम किया जाना प्रस्तावित है। ठेकेदार को जलकुंभी हटाने के साथ ही इसे जुलवानिया ट्रेंचिंग ग्राउंड में फिंकवाना होगा। अमृत सागर के आसपास अब आबादी क्षेत्र है और जलकुंभी के कारण यहां काफी गंदगी और बदबू है। 14 दिसंबर को हुई महापौर परिषद की बैठक में अमृत सागर से जलकुंभी हटाने के लिए टेंडर आमंत्रित करने का फैसला किया था।
2011 में बनाया था 40 करोड़ का प्रस्ताव
अमृत सागर के कायाकल्प के लिए नगर निगम ने 2011 में राष्ट्रीय झील संरक्षण योजना के तहत 40 करोड़ 87 लाख रुपए का प्रस्ताव तैयार किया था। इसे केंद्र की मंजूरी मिल चुकी है। प्रस्ताव में अमृत सागर के चारों ओर पाथवे बनाने, फव्वारे लगाने, बोटिंग कराने और फूड पार्क का निर्माण शामिल किया। इसके अलावा अमृत सागर में मिलने वाले नालों के पानी काे ट्रीट कर सागर में मिलने से रोकने की कार्ययोजना तैयार की गई थी। फिलहाल नगर निगम को इस योजना के तहत ट्रीटमेंट प्लांट के लिए केवल 2 हेक्टेयर जमीन ही मिल सकी है।
awa_Deva hin_Deva hin_Deva hin_Deva hin_Deva